શાહિદ આફ્રિદી ટી-૨૦ વિશ્વકપના ઇિતહાસમાં સૌથી વધુ વિકેટ ઝડપનારો બોલર બની ગયો છે. આફ્રિદીએ ૩૯ વિકેટ ઝડપવાની સાથે શ્રીલંકાના લસિથ મલિંગા (૩૮ વિકેટ)ના રેકોર્ડને તોડી નાખ્યો હતો. વિશ્વકપ પહેલાં આફ્રિદીના નામે ૩૫ વિકેટ નોંધાયેલી હતી. મોહાલીમાં ન્યૂઝીલેન્ડ સામે ગઈ કાલે રમાયેલી મેચમાં આફ્રિદીએ બે વિકેટ ઝડપી હતી. એ પહેલાં તેણે અન્ય ગ્રૂપમાં પણ બે વિકેટ ઝડપી હતી. આ રીતે આફ્રિદીએ મલિંગાનો પાછળ છોડી દીધો છે. મલિંગા હાલ ઈજાગ્રસ્ત હોઈ વર્લ્ડકપમાં રમી રહ્યો નથી.આફ્રિદીએ ૩૩મી મેચમાં મલિંગાનો રેકોર્ડ તોડ્યો. મલિંગા જોકે ૩૧ મેચ રમી ચૂક્યો છે. આફ્રિદી અને મલિંગા બાદ પાકિસ્તાનના સઈદ અજમલે ૨૩ મેચમાં ૩૬ વિકેટ ઝડપી છે. અસંથા મેન્ડિસે ૨૧ મેચમાં ૩૫ વિકેટ, ઉમર ગુલે ૨૪ મેચમાં ૩૫ વિકેટ ઝડપી છે.